CELEX: 32020R1279
Language: fi
Date: 2020-09-09 00:00:00
Title: Komission täytäntöönpanoasetus (EU) 2020/1279, annettu 9 päivänä syyskuuta 2020, tiettyjen tavaroiden luokittelusta yhdistettyyn nimikkeistöön

15.9.2020   
               
               
                  FI
               
               
                  Euroopan unionin virallinen lehti
               
               
                  L 301/1
               
            
         KOMISSION TÄYTÄNTÖÖNPANOASETUS (EU) 2020/1279,
         annettu 9 päivänä syyskuuta 2020,
         tiettyjen tavaroiden luokittelusta yhdistettyyn nimikkeistöön
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
         sekä katsoo seuraavaa:
         
                     (1)
                  
                  
                     Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
                  
               
                     (2)
                  
                  
                     Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
                  
               
                     (3)
                  
                  
                     Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
                  
               
                     (4)
                  
                  
                     On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
                  
               
                     (5)
                  
                  
                     Tässä asetuksessa säädetyt toimenpiteet ovat tullikoodeksikomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
         
         
            2 artikla
            Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
         
         
            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 9 päivänä syyskuuta 2020.
            
               
                  Komission puolesta,
               
               
                  puheenjohtajan nimissä
               
               Gerassimos THOMAS
               
                  Pääjohtaja
               
               
                  Verotuksen ja tulliliiton pääosasto
               
            
         
         
            (1)  EUVL L 269, 10.10.2013, s. 1.
         
            (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
      
      
         
            LIITE
            
                        Tavaran kuvaus
                     
                     
                        Luokittelu (CN-koodi)
                     
                     
                        Perusteet
                     
                  
                        (1)
                     
                     
                        (2)
                     
                     
                        (3)
                     
                  
                        Tavara on epäjalosta metallista valmistettu mitali, jota ei ole päällystetty jalometallilla, eri muodoissa (pyöreä, suorakaiteen muotoinen, epäsäännöllinen jne.) ja eri koossa (yleensä läpimitta 35–70 mm). Tavara voi olla koristeltu erilaisilla (paino)kuvioilla, ja se on värjätty kullan, hopean tai pronssin väriseksi. Sen yläosassa voi olla rengasaukko, josta se voidaan ripustaa nauhaan kaulan ympärille.
                        Tavara esitetään tullille ilman nauhaa tai nauhan kera palkintomitalina, joka on tarkoitettu annettavaksi henkilölle kilpailussa.
                        Katso kuvat  (*1)
                        
                     
                     
                        7117 19 00
                     
                     
                        Luokittelu määräytyy yhdistetyn nimikkeistön 1 ja 6 yleisen tulkintasäännön, 71 ryhmän 11 huomautuksen sekä CN-koodien 7117, 7117 19  ja 7117 19 00  nimiketekstien mukaisesti.
                        Tavara on tarkoitettu kaulaan ripustettavaksi tai vaatteisiin kiinnitettäväksi. Se on henkilökohtaiseen koristukseen käytettävä pieni esine (ks. myös harmonoidun järjestelmän selitykset, nimike 7117, ensimmäinen kappale).
                        Luokittelu nimikkeeseen 8306 epäjaloa metallia olevaksi koriste-esineeksi ei tule kyseeseen, koska tavara ei ole tarkoitettu pääasiassa asuntojen, toimistojen jne. koristeluun (ks. myös harmonoidun järjestelmän selitykset, nimike 8306, B osa, ensimmäinen kappale). Kyseiseen nimikkeeseen kuuluvat ainoastaan muut kuin koruiksi tarkoitetut medaljongit (ks. myös harmonoidun järjestelmän selitykset, nimike 8306, B osa, kolmas kappale, 1 kohta).
                        Tavara on sen vuoksi luokiteltava CN-koodiin 7117 19 00  muuksi epäjaloa metallia olevaksi epäaidoksi koruksi.
                     
                  
               
            
               (*1)  Kuvat ovat ainoastaan ohjeellisia.